Але дэкрэт № 8 ня толькі пра крыптавалюты, але пра ІТ-галіну наогул. Калі казаць пра эфэкт ад яго прыняцьця, то можна бачыць, што некалькі тыдняў таму ў ПВТ уступілі каля 50 новых рэзыдэнтаў (чвэрць ад той кольксьці, якую прынялі за папярэдняе дзесяцігодзьдзе. — РС), што сьведчыць пра цікавасьць да новага рэжыму з боку бізнэсу і ІТ. Цікава, што шмат хто з гэтых кампаній зьяўляюцца менавіта прадуктовымі кампаніямі, то бок яны распрацоўваюць ІТ-прадукт. Раней гэтыя кампаніі ў ПВТ трапіць не маглі.